section_heading: Stručno-humanitarna djelatnost
paragraph_text: Humanitarnim radom počinje se baviti s početkom ratnih zbivanja u Hrvatskoj. Bio je član sanitetskog stožera Ministarstva zdravstva; član ratnog stožera Medicinskog fakulteta Sveučilišta u Zagrebu; osnivač i savjetnik Odjela za psihosocijalnu prilagodbu Ureda za prognanike i izbjeglice Vlade Republike Hrvatske; voditelji nekoliko psihosocijalnih programa Odjela za psihosocijalnu prilagodbu i UNICEF-a usmjerenih pomoći majkama i djeci stradalim u ratu; osnivač i prvi predsjednik udruženja «Dobrobit»; urednik i autor brojnih priručnika i članaka o psihosocijalnoj pomoći stradalnicima rata; voditelj 40–tak humanitarnih programa udruženja «Dobrobit»; potpredsjednik Sabora Humanitarne mreže Hrvatske, stručni suradnik i voditelj obrazovnog programa HRT-a za područje skrbi o stradalnicima rata, starijim ljudima i hrvatskim braniteljima; voditelj znanstveno-istraživačkih projekata Ministarstva rada i socijalne skrbi i Ministarstva znanosti i tehnologije vezanih uz problematiku skrbi za starije ljude, voditelj humanitarnih programa udruženja Sv. Lazara Jeruzalemskog i dr.